VLOG: ਜਦੋਂ ਪਾਕਿਸਤਾਨੀ ਪੰਜਾਬੀਆਂ 'ਤੇ ਚੜਿਆ ਦੁਬਈ ਦੇ ਅਰਬੀਆਂ ਦਾ ਰੰਗ\n‘ਸਾਡੇ ਪੰਜਾਬੀਆਂ ਦਾ ਅਰਬੀ ਬਣਨ ਦਾ ਸ਼ੌਕ ਅਜੇ ਪੂਰਾ ਨਹੀਂ ਹੋਇਆ’

ਅਸੀਂ ਆਪਸ ਦੇ ਝਗੜੇ ਭੁੱਲ ਕੇ ਬਾਹਰ ਵਾਲੇ ਦੇ ਪਿੱਛੇ ਪੈ ਜਾਂਦੇ ਹਾਂ ਕਿ ਸਾਡੀ ਆਪਸ ਦੀ ਘਰ ਦੀ ਗੱਲ ਸੀ ਤੂੰ ਕੌਣ ਹੁੰਦਾ ਸਾਨੂੰ ਕੁਝ ਕਹਿਣ ਵਾਲਾ। 

ਦੁਬਈ ਵਿੱਚ ਪੁਲਿਸ ਦਾ ਵੱਡਾ ਅਫ਼ਸਰ ਕਹਿੰਦਾ ਹੈ ਕਿ ਸਾਡੇ ਮੁਲਕ ਵਿੱਚ ਰਹਿਣ ਵਾਲੇ ਪਾਕਿਸਤਾਨੀ ਬੜੇ ਬਦਮਾਸ਼ ਹੁੰਦੇ ਹਨ, ਚਰਸ, ਅਫ਼ੀਮ ਵੇਚਦੇ ਹਨ ਅਤੇ ਨਾਲ ਹੀ ਇਹ ਵੀ ਕਹਿੰਦਾ ਹੈ ਕਿ ਪਾਕਿਸਤਾਨੀਆਂ ਦੇ ਮੁਕਾਬਲੇ ਭਾਰਤੀ ਬੜੇ ਅਨੁਸ਼ਾਸਿਤ ਹੁੰਦੇ ਹਨ। 

ਇੰਨਾਂ ਹੀ ਨਹੀਂ ਦੁਬਈ ਦਾ ਪੁਲਿਸ ਅਫ਼ਸਰ ਅੱਗੇ ਕਹਿੰਦਾ ਹੈ ਕਿ ਸਾਨੂੰ ਪਾਕਿਸਤਾਨੀਆਂ ਨਾਲ ਉਹੀ ਕਰਨਾ ਚਾਹੀਦਾ ਹੈ ਜੋ ਅਸੀਂ ਬੰਗਲਾਦੇਸ਼ੀਆਂ ਨਾਲ ਕੀਤਾ ਸੀ। 

ਪੁਲਸੀਆ ਕਿਤੇ ਵੀ ਦਾ ਹੋਵੇ ਸ਼ਰੀਫ਼ ਬੰਦਾ ਉਸ ਕੋਲੋਂ ਡਰਦਾ ਹੀ ਰਹਿੰਦਾ ਹੈ ਅਤੇ ਇਹ ਤਾਂ ਫੇਰ ਉਸ ਮੁਲਕ ਦਾ ਜਿਸ ਨੂੰ ਅਸੀਂ ਬਰਾਦਰ ਇਸਲਾਮੀ ਮੁਲਕ ਆਖਦੇ ਹਾਂ। 

ਜਦੋਂ ਉੱਥੋਂ ਦੇ ਸ਼ੇਖ਼ ਸ਼ਿਕਾਰ ਲਈ ਪਾਕਿਸਤਾਨ ਆਉਂਦੇ ਹਨ ਤਾਂ ਸਾਡੇ ਵੱਡੇ-ਵਡੇਰੇ ਇੰਝ ਜੀ ਆਇਆਂ ਨੂੰ ਆਖਦੇ ਹਨ, ਜਿਵੇਂ ਉਨ੍ਹਾਂ ਦੇ ਘਰ ਫਰਿਸ਼ਤਿਆਂ ਦੀ ਜੰਜ ਆਈ ਹੋਵੇ। 

ਸਾਡੀਆਂ ਅਦਾਲਤਾਂ ਹੁਕਮ ਦੇ-ਦੇ ਕੇ ਹੰਬ ਗਈਆਂ ਹਨ ਕਿ ਜਿਹੜੇ ਪਖੇਰੂ ਇਹ ਅਰਬੀ ਸ਼ੇਖ ਮਾਰਦੇ ਨੇ ਉਨ੍ਹਾਂ ਦੀ ਨਸਲ ਖ਼ਤਮ ਹੋਣ ਵਾਲੀ ਹੈ। ਉਨ੍ਹਾਂ ਨੂੰ ਰੋਕਿਆ ਜਾਵੇ। 

ਪਰ ਹਕੂਮਤ ਕਹਿੰਦੀ ਰਹਿੰਦੀ ਹੈ ਕਿ ਬਰਾਦਰ ਇਸਲਾਮੀ ਮੁਲਕ ਤੋਂ ਆਏ ਮਹਿਮਾਨ ਹਨ, ਇਨ੍ਹਾਂ ਕਿਵੇਂ ਰੋਕੀਏ।

'ਚਲੋ ਦੁਬਈ'

ਮਹਿਮਾਨ ਭਾਵੇਂ ਸਾਰੇ ਪਾਕਿਸਤਾਨੀਆਂ ਨੂੰ ਨਾਜਾਇਜ਼ ਫਿਰੋਸ਼ੀ ਦੇ ਮਹਿਣੇ ਮਾਰਦੇ ਰਹਿਣ। 

ਛੋਟੇ ਹੁੰਦਿਆਂ ਪੀਟੀਵੀ 'ਤੇ ਇੱਕ ਡਰਾਮਾ ਆਉਂਦਾ ਸੀ, ਜਿਸ ਦਾ ਨਾਮ ਸੀ 'ਚੱਲੋ ਦੁਬਈ'। ਸਾਡੇ ਵੱਡੇ ਨਿਰਮਾਤਾ ਆਰਿਫ਼ ਵਕਾਰ ਨੇ ਲਿਖਿਆ ਅਤੇ ਬਣਾਇਆ ਸੀ।

ਡਰਾਮੇ ਵਿੱਚ ਇੱਕ ਪਿੰਡ ਦਾ ਭੋਲਾ ਨੌਜਵਾਨ ਦੁਬਈ ਜਾਣ ਦੇ ਚੱਕਰ 'ਚ ਨਿਕਲਦਾ ਹੈ ਤੇ ਧੱਕੇ ਖਾਂਦਾ ਹੈ। ਡਰਾਮਾ ਕੀ ਸੀ ਇਹ ਤਾਂ ਪੰਜਾਬ ਦੇ ਘਰ-ਘਰ ਦੀ ਕਹਾਣੀ ਸੀ। 

ਪੰਜਾਬ ਦੇ ਹਰ ਦੂਜੇ ਘਰ ਤੋਂ ਨੌਜਵਾਨ ਦੁਬਈ ਤੇ ਦੂਜੇ ਮੁਲਕਾਂ ਵੱਲ ਜਾ ਰਹੇ ਸਨ। ਜਿਹੜੇ ਮਾਤੜ ਨਹੀਂ ਦਾ ਸਕਦੇ ਸਨ ਉਹ ਜਾਣ ਦੇ ਸੁਫ਼ਨੇ ਦੇਖਦੇ ਰਹਿੰਦੇ ਸਨ। 

ਦੁਬਈ ਜਾ ਕੇ ਇਨ੍ਹਾਂ ਮੁੰਡਿਆਂ ਨੇ ਦਿਰਮ ਪੰਜਾਬ ਭੇਜੇ ਅਤੇ ਪੰਜਾਬ ਵਿੱਚ ਨਵੇਂ ਰੰਗ ਆ ਗਏ। ਸਭ ਤੋਂ ਪਹਿਲਾਂ ਕੈਸਟਾਂ ਵਾਲੇ ਵਾਜੇ ਆਏ ਅਤੇ ਅਸਾਹ ਉਲਾਹ ਈਸਾ ਖੇਲਵੀ ਅਤੇ ਨੁਸਰਤ ਫਤਿਹ ਅਲੀ ਖ਼ਾਨ ਹਰ ਗਲੀ ਦੀ ਨੁਕੜ 'ਤੇ ਗਾਉਣ ਲੱਗ ਪਏ। 

'ਕਮੀਜ਼ ਤੇਰੀ ਕਾਲੀ ਹੋਈ' ਅਤੇ ਹਰ ਬੰਦਾ 'ਮੈਂ ਜਾਣਾ ਜੋਗੀ ਦੇ ਨਾਲ' ਦਾ ਨਾਅਰਾ ਲਾਉਣ ਲੱਗ ਗਿਆ। ਕੱਚੇ ਘਰ ਪੱਕੇ ਹੋਏ ਅਤੇ ਉੱਤੇ ਹਾਜ਼ਾ ਆਮੀਨ ਫਜ਼ਲੀ ਦੇ ਦਾਅਵੇ ਲਿਖੇ ਗਏ। 

ਹਰ ਬੈਠਕ ਵਿੱਚ ਸੁਨਹਿਰਾ ਡੱਬਾ ਆ ਗਿਆ ਜਿਸ ਵਿੱਚ ਕਾਗਜ਼ ਦੇ ਟੀਸ਼ੂ ਵੀ ਆ ਗਏ। 

'ਅੱਜ ਮੈਨੂੰ ਮਿਲ ਗਿਆ ਵੀਜ਼ਾ ਦੁਬਈ ਦਾ' 

'ਦੁਬਈ ਚੱਲੋ' ਡਰਾਮਾ ਇੰਨਾਂ ਹਿੱਟ ਹੋਇਆ ਕਿ ਉਸ 'ਤੇ ਇੱਕ ਫਿਲਮ ਵੀ ਬਣੀ ਅਤੇ ਉਹ ਹਿੱਟ ਵੀ ਹੋਈ। ਫਿਲਮਾਂ ਵਿੱਚ ਗਾਣੇ ਵੀ ਹੁੰਦੇ ਹਨ ਅਤੇ ਇੱਕ ਗਾਣਾ ਮੈਨੂੰ ਅੱਜ...\n\ntl;dr:
ਸਾਡੀ ਪੁਰਾਣੀ ਆਦਤ ਹੈ ਕਿ ਦਿਨ-ਰਾਤ ਇੱਕ ਦੂਜੇ ਨੂੰ ਗਾਲ-ਮੰਦਾ ਕਰਦੇ ਹਾਂ। ਅਸੀਂ ਪੰਜਾਬੀ ਵੀ ਕਿਸੇ ਤੋਂ ਪਿੱਛੇ ਨਹੀਂ ਪਰ ਜੇਕਰ ਕੋਈ ਬਾਹਰ ਵਾਲਾ ਸਾਨੂੰ ਗਾਲ ਕੱਢ ਦੇਵੇ ਤਾਂ ਬੜੀ ਕੌੜ ਚੜਦੀ ਹੈ।